Konstantin von Neurath
Konstantin Hermann Karl von Neurath (2. veebruar 1873 – 14. august 1956) oli Saksamaa diplomaat ja poliitik, vabahärra. 1. juunist 1932 kuni 4. veebruarini 1938 oli ta Saksamaa välisminister ning 1939–1943 Böömi- ja Määrimaa Riigiprotektoraadi riigiprotektor (Reichsprotektor). 1946. aastal mõisteti ta Nürnbergi protsessil 15 aastaks vangi. Vabastati ennetähtaegselt 1954. aastal novembris.